paragraph_text: Danny Aiello (Brooklyn, New York, 20. lipnja 1933. — New Jersey, 12. prosinca 2019.) bio je američki glumac koji se pojavljivao, tj. glumio u brojnim igranim filmovima, kao što su Bilo jednom u Americi, Ruby, Kum II, Hudson Hawk, Ljubičasta ruža Kaira, Začarana mjesecom, Léon profesionalac, Dva paklena dana i Vruća večera. No, on je možda najpoznatiji po svojoj ulozi iz Spike Leevog filma iz 1989.-e po imenu Učini pravu stvar. Također, treba napomenuti kako je Aiello upravo zbog tumačenja lika Sala, vlasnike pizzerie, u prethodno spomenutom filmu, bio nominiran za Oscara u kategoriji najboljeg sporednog glumca 1990.